kurumikz/Cleaned-Kazakh-Wikipedia huggingface dataset:
Марли және Мен

«Марли және Мен» — бұл режиссёр Дэвид Френкелдің 2008 жылғы америкалық драма-комедиялық фильм. Әлемдік көрсетілімі 2008 жылғы 25 желтоқсанда болды, ал Қазақстанда бұл фильм 2009 жылғы 12 наурызда жарық көрді. Сюжет Фильм Джон Гроганның кітабының оқиғасына сүйеніп жасалған. Үйлену тойынан кейін Джон және Дженни Гроган салқын Мичиган штатынан шуақты Флоридаға көшіп келеді. Ол жерде екеуіде газеттің журналисті болып жұмыс жасайды. Екі жұп дүниеге бала әкелу алдын, достарының кеңесімен ит бағуды шешеді. Ондағы мақсаты олар бала бағуға дайынба, жоқпа соны тексергілері келеді. Ал асырап алған иті бір орында тұрмайтын, пайдасынан зияны көп ит болып шығады. Кітап нұсқасы Марли және Мен үш түрлі кітапта жазылған: *Марли: қайталанбас ит - Marley: A Dog Like No Other *Жаман ит, Марли! - Bad Dog, Marley! *Марлидің Рождествосы - A Very Marley Christmas Рөлдерде Қызықты мәліметтер *Басты рөлдегі Марли итін 22 әртүрлі лабрадор тұқымдары ойнады *Басты рөлдегі Джон Гроган кейіпкерінің ата-анасын, осы рөлді ойнаған Оуэн Уилсон актерінің шынайы ата-анасы ойнады *Басты кейіпкердің атын Джон Гроган деп, осы фильмде қолданылған кітаптың оқиғасының авторының құрметіне берілген *Кітаптың авторы Джон Гроган фильмде көрсетілген *Марли иті лақап атын ямайкалық Боб Марли атты музыканттың құрметіне қойылған Марапаттар Саундтрек Түсім Фильмнің әлемдік жалпы түсімі 247 800 000 АҚШ долларын құрады. Оның ішінде: Америка Құрама Штаттарының үлесі 58,6 %. Сатылым 20th Century Studios компаниясы Марли және Мен фильмін DVD дискілеріне басуды 2009 жылғы 31 наурызда бастады. Бұл диск үш түрлі дыбыстау форматында болды, үш тілде: түпнұсқа — ағылшынша, французша, испанша. Жалпы осы фильмнің DVD дискілерінің 3 514 154 көшірмесі сатылып, 61 410 000 млн $ табыс әкелді. Сілтемелер * [http://www.marleyandme.com/ Ресми сайты] *
Қойгелді Мыңтайұлы

Қойгелді Мыңтайұлы (1720–1795) — қазақ батыры. Қазақ жерін жоңғар басқыншыларынан азат етуде аянбай ерлік көрсеткен қас батыр. Қазақтың ұлан байтақ жерін, найзаның ұшымен, білектің күшімен қилы тарихи заманда елін жерін қорғаған батырлар баршамызға мәлім. Ең қатты зардап шеккен Жетісу аймағы еді. Жетісу жерін жоңғар басқыншыларынан азат етуде алдыңғы толқын батырлардың ерлік еңбектерін жалғастырған Албанның қайсар ұлдары Райымбек батыр бастаған, Сатай, Бөлек, Қыстық Малай, Есен, Байсейіт тағы басқада ержүрек батырларымен ерен ерлік көрсетіп иық тіресе күрескен Қызылбөрік Қойгелді батыр. Қойгелді Мыңтайұлы Албан, Қызылбөрік руы ішінде Хантотас тармағынан. Батырдың батыл әрі ер жүрек болып ержетуіне ағасы Қожагелдінің ықпалы зор болған. Қожагелді ел арасында болып жатқан дау дамайларды шешуде ақылымен, сабырлыққа шақырып, шешім беріп және қиын қыстау заманда ел жұртына қорған бола білген ел ағасы-би болған. Қойгелді Мыңтайұлының жоңғар шапқыншыларымен болған шайқаста ерекше ерлік көрсетіп, шайқасқа кіргенде қаруды екі қолмен, көз ілеспес жылдамдықпен жауға тойтарыс беруіне Райымбек батыр «Алыптың ақыры, батырдың соңы Қойгелді қас батыр» деп ризашылық білдірген екен. Қойгелді батыр жоңғарлармен болған шайқаста Түргенде билік жүргізіп отырған Қорын ханға қарсы және Аласа мен Бұғыты тауының ортасындағы Көкпек жазығындағы Ойрантөбеде Серке ханның жасақтарын талқандауда елі мен жері үшін шайқаста ерлік көрсеткен. Жоңғар басқыншыларымен шайқас кезінде Таушелекпен, Жалаңашты билеп тұрған Ағанас пен Арыс қалмақ хандарының Қарға, Төрге батырларына тойтарыс беруде ептілігімен, батылдығымен ерекшеленеді. Қойгелді батыр ерліктері жөнінде ел арасында «Жолбарыспен арпалысы», «Қалмақтарға елшілілікке баруы», «Түйе тобығын жұтуы», қырғыз манабы «Орманұлы Жантаймен достасуы» жайлы аңыз- әңгімелері ел ішінде көптеп тараған. Соның бір дәлелі «Жантай ханның Қойгелдіұлы Жантайға өз атын беріп, бүгінгі таңда Көлсай өңірінде «Жантай ашасы» және ұрпақтары «Сарыбағыс», «Шоңбағыс», «Байбағыс», «Батан қыстауы» деген атпен «Көлсай көлдері» мемлекеттік ұлттық табиғи паркінің картасына енуі. Қойгелді батыр қартайған шағында Бартоғайда (Жезікеде) қайтыс болып, денесі сол жерге жерленген. Ұрпақтары басына қорған тас үйіп тағзым етіп, құран бағыштап отырған. «Бартоғай» су қоймасының құрылысын 1974 жылы жасау мақсатында, ескі қорымдарды көшіру кезінде алып денелі руы Қызылбөрік Қойгелді батыр сүйегін өзге зираттардан бөлек жерлеп, құран бағыштап, батырлығына тағзым еткен көнекөз Қыстық руының қариялары екен. Бабамыздың батырлығын, береке, бірлікке шақырған ақыл, кеңестерін кейінгі ұрпаққа мәңгілік мұра етіп қалдыру мақсатында Алматы облысы, Еңбекші қазақ ауданы, Бартоғайда Қызылбөрік батыры Мыңтайұлы Қойгелдіге Хан Тотас ұрпақтары қорымды қоршап, ескерткіш тас орнатып, Көкпек елді мекенінде батыр аруағына арнап ас берілді. Дереккөздер
Сәкен Ержанұлы Шақабаев

Сәкен Ержанұлы Шақабаев (26 ақпан 1926; Атырау, Қазақ КСР, КСРО) — кеңес және қазақ ғылым және мемлекет қайраткері. Геология-минералогия ғылымдарының кандидаты (1953), профессор. Қазақ КСР-інің еңбек сіңірген геолог-барлаушысы (1972). КСРО мемлекеттік сыйлығының лауреаты (1982). Қазақ КСР мемлекеттік сыйлығының лауреаты (1976). Өмірбаяны * 1943-1945 жж. - Қазақ тау-кен-металлургия институтын бітірген. * 1945-1949 жж. - М.Губкаин атындағы Мәскеу мұнай институтын «Геология және Мұнай және газ кенорындарын барлау» мамандығы бойынша бітірген. * 1950-1953 жж. - Қазақ КСР Ғылым академиясының Геология ғылымдары институтында кіші ғылыми қызметкер, сектор меңгерушісі. * 1960-1972 жж. - Қазақ мұнай геологиялық барлау ғылыми-зерттеу институтының директоры. * 1972-1978 жж. - Қазақ КСР Геология министрінің орынбасары. * 1978-1987 жж. - Қазақ КСР Геология министрі. * 1987 жылдан Қазақстан Республикасының дербес зейнеткері. Қоғамдық жұмыстары * 1985-1989 жж. - Қазақ КСР Жоғарғы Кеңесінің 10-шақырылымының депутаты. * 1981 жылы КОКП ОК мүшелігіне кандидат болып сайланды. Ғылыми, әдеби еңбектері 80-нен астам ғылыми жұмыстардың (оның ішінде 5 монография) авторы. Марапаттары мен атақтары * Қазақ КСР мемлекеттік сыйлығы (1976) * КСРО мемлекеттік сыйлығы (1982) * Октябрь революциясы ордені * Еңбек Қызыл Туы ордені (екі мәрте) * Парасат ордені * «Ерен еңбегі үшін» медалі (Қазақстан) * «В.И.Лениннің туғанына 100 жыл толуы» медалі * «Еңбек ардагері» медалі * Қазақ КСР Жоғарғы Кеңесінің Құрмет грамотасы (екі мәрте) * Қазақстан Республикасының Құрметті жер қойнауын барлаушысы (2002) * Қазақ КСР-інің еңбек сіңірген геолог-барлаушысы (1972) * «КСРО жер қойнауын барлау ісінің үздігі» белгісі (1965) Әдебиет * Книга «Қазақстан мұнай энциклопедиясы» кітабы (1999) * «Еңбек сіңірген алғашқы бастаушылар» кітабы (2006) * «Сәкен Шақабаев» кітабы, Алматы (2012) Дереккөздер
Крустацеоздар

Крустацеоздар - паразиттік шаянтәрізділер тудыратын кәсіпшілік балықтар мен теңіз сүтқоректілерінің инвазиялық аурулары. Паразиттік шаянтәрізділер балықтың әртүрлі мүшелері мен ұлпаларына, омыртқаға дейін: теріге, желбезектерге, жүзбеқанаттарға, көздерге, ауыз қуысына және т.б. енеді. Олар жараларды және басқа патологиялық зақымдарды тудырады. Тоған балықтарында ескекаяқты, желбезекқұйрықты және теңаяқты шаянтәріздестер эргазилез, синэргазилез, лернеоз және аргулоз ауруларын тудырады. Аквариумдағы балықтарда ескекаяқты мен желбезекқұйрықты шаянтәрізділер паразиттейді. Бұл балық аурулар адамдар үшін қауіпті емес. Алайда шаянтәрізділердің медициналық маңызы бар: олар кейбір гельминттердің аралық иелері (дифиллоботриоз, дракункулез, парагонимоза және т.б.), аллергия тудыруы мүмкін, лингвулиттер кіші класс өкілдері арасында адам паразиттері де бар. Тағы қараңыз *Арахноэнтомозалар *Лингватулидозалар Әдебиет *[http://www.internevod.com/rus/academy/bio/bol/02/glava15.shtml Шаянтәрізділер тудыратын аурулар]
Эндопаразиттер

Эндопаразиты ( «ішінде» + «арамтамақ») - «иесінің» ұлпаларында немесе ішкі ағзаларында тұратын паразиттер: жануардың (мысалы, бауырда, өкпеде, ішекте немесе дененің басқа ұлпаларында) немесе өсімдіктің. Эндопаразиттерге мысал ретінде барлық паразиттік қарапайымдылар, гельминттер және кейбір ұсақ буынаяқтылар жатады (мысалы, қотыр қышымасы, Вольфарт шыбынының дернәсілі, құм бүргелері). Әдетте, иесін іздеуде эндопаразиттер таралудың пассивті механизмдерін қолданады (мысалы, олардың жұмыртқалары немесе личинкаларын кездейсоқ жануарлар жеген кезде және т.б.), бірақ кейде белсенді іздестіру де кездеседі (атап айтқанда, шаншарлар). Көбінесе олар ашық иелерді жұқтырады (мысалы, жұлдызқұрттар). Осылайша, иесінің мүшелері мен ұлпалары эндопаразиттерге тіршілік ету және көбею үшін сыртқы орта болып табылады. Дененің бетінде және жануарлардың сыртқы мүшелерінде тіршілік ететін паразиттерді эктопаразиттер деп атайды. Кейбір жағдайларда эндопаразиттер эволюциаланған эктопаразиттер болуы мүмкін. Мысалы, құс қауырсынынан тұмсықтың астынғы жағындағы қапқа көшіп, қанмен қоректене бастаған мамық-жегі кенелер. Әдебиет *Большой толковый медицинский словарь = Concise Medical Dictionary / под ред. Г. Л. Билича; пер. с англ. Р. В. Родякина. — АСТ, Вече, 1998. — Т. 2. — 607 с. — ISBN 5-7838-0243-3. *Галина Гринева, Елена Гришина, Андрей Супряга, Светлана Ларина, Татьяна Сахарова. Медицинская паразитология : [учебное пособие для студентов медицинских вузов] / под ред. Н.В. Чебышев. — М. : Медицина, 2012. — С. 304. — ISBN 978-5-225-10010-0. *Тобиас В.И. Паразитические насекомые-энтомофаги, их биологические особенности и типы паразитизма. — Труды Русского энтомологического общества. — 2004. — Т. 75. — 148 с. с..
Эктопаразиттер

(Pediculus humanus capitis)]] Эктопаразиттер ( «сыртқы» + «арамтамақ») - дененің бетінде және жануарлар мен адамдардың сыртқы ағзаларында өмір сүретін паразиттер. Уақытша және тұрақты паразиттер болып бөлінеді. Олардың барлығы әртүрлі бекіту органдарымен - тырнақтармен, ілгектермен, сорғыштармен және сол сияқты т.б. Эктопаразиттерге мысал ретінде қан соратын буынаяқтылар: масалар, биттер және кенелер жатады. Эктопаразиттер көбінесе оба, безгек және Лайм ауруы сияқты жұқпалы аурулардың қоздырғышы болып табылады. Ішкі ағзаларда өмір сүретін паразиттерді эндопаразиттер деп атайды. Әдебиет *Шимкевич В. М. Эктопаразиты // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. *Грызуны и их эктопаразиты: (Экология, эпидемиологическое значение, борьба): Сборник научных работ противочумных учреждений страны / Под ред. проф. Б. К. Фенюка; Министерство здравоохранения СССР, Всесоюзный научно-исследовательский противочумный институт «Микроб». — Саратов: Изд-во Саратовского ун-та, 1968. — 480 с. — 1500 экз. (в пер.)
Қазақтың би-шешендері

Қазақтың би-шешендері тізімі. Төреқұлов Н., Қазбеков М., Қазақтың би-шешендері, Алматы, 1993. кітабынан алынған. 1 кітап(XIII-XVII), 2 кітап (XIII-XIX). # Майқы би (қазақтың тұңғыш биі, ақын); # Төле би Әлібекұлы (би, мемлекет қайраткері ; 1657-1756); # Қазыбек би Келдібекұлы (атақты би ; 1659-1765); # Әйтеке би Бәйбекұлы (1644-1700); # Есей би (1693-1740); # Досай би (1692-1790); # Шоған би (1584-1642); # Байжігіт би (1758-1845); # Есенкелді би; # Өтемісұлы, Жанкісі би (1740-1815); # Сырым Датұлы (қазақ батыры ; 1742-1802); # Саржан би (1827); # Бапан би (1760-1850); # Жанқұтты би (1810-1873); # Едіге би (1352-1419); # Әлменұлы, Бөлтірік шешен (1771-1853); # Табынбайұлы, Құрмысы би (1741); # Мәмбетұлы, Байзақ шешен (1789-1864); # Байшуақұлы, Сапақ шешен (1833-1913); # Бапанұлы, Саққұлақ би (1800); # Есет Көтібарұлы (батыр ; 1803-1888); # Жақайым, Жетес би (1828-1914); # Қорлыбай, Досбол; # Бекшеұлы, Байдалы би (1727); # Балғынбайұлы, Байкөкше шешен (1813-1892); # Кебекбай шешен (1821-1906); # Ноғайбай, (ақын); # Байсерке шешен (1841-1906); # Есалыұлы, Досбай би (1838); # Ержанұлы, Қылышбай би (1851-1926); # Төбетұлы, Шағырай шешен (1838-1921); # Жошыұлы Бигелді би (1860-1933); # Байғараұлы, Ақтайлақ би (би шешен, жырау, дипломат ; 1742-1838); # Айдаболұлы, Тайкелтір шешен; # Алшынбай би; # Қарабиұлы, Тоқсан би; # Жәдігерұлы, Асаубай шешен (1820); # Айтуғанұлы, Киікбай би; # Малтақан би; # Төребай би; # Өмірбай шешен; # Кішкейұлы, Итеш шешен (1825-1905); # Күшікұлы, Шорман би; # Торайғыр би (1761-1830); # Сары, шуаш (шешен); # Матақұлы, Кенже би (1828); # Қыпшақ, Алтыбай (ақын) Сілтемелер * http://webcache.googleusercontent.com/search?qcache:qdIiTis_7-gJ:89.40.58.142/cgi-bin/irbis64r_14/cgiirbis_64.exe%3FLNG%3D%26P21DBN%3DKNKZ%26I21DBN%3DKNKZ_PRINT%26S21FMT%3Dinfow_wh_print%26C21COM%3DF%26Z21MFN%3D3528+&cd3&hlru&ctclnk&glkz&clientfirefox-b-d * http://webcache.googleusercontent.com/search?qcache:qdIiTis_7-gJ:89.40.58.142/cgi-bin/irbis64r_14/cgiirbis_64.exe%3FLNG%3D%26P21DBN%3DKNKZ%26I21DBN%3DKNKZ_PRINT%26S21FMT%3Dinfow_wh_print%26C21COM%3DF%26Z21MFN%3D3528+&cd3&hlru&ctclnk&glkz&clientfirefox-b-d * http://89.40.58.142/cgi-bin/irbis64r_14/cgiirbis_64.exe?LNG&Z21ID&I21DBNKNKZ&P21DBNKNKZ&S21STN1&S21REF&S21FMTfullwebr&C21COMS&S21CNR&S21P010&S21P021&S21P03A&S21STR%D0%A2%D3%A9%D1%80%D0%B5%D2%9B%D2%B1%D0%BB%D0%BE%D0%B2,%20%D0%9D%D1%8B%D1%81%D0%B0%D0%BD%D0%B1%D0%B5%D0%BA
Қалқұтан (өзен)

Қалқұтан – Есіл алабындағы өзен. Географиялық орны Ақмола облысы Шортанды, Ақкөл, Бұланды, Сандықтау және Астрахань аудандары жерімен ағады. Ұзындығы 223 км, су жиналатын алабы 17,4 мың км 2 . Бастауы Бастауын Ақкөл ауданындағы Новорыбинка ауылының жанындағы көлден алып, Қалқұтан ауылынан төменде Есіл өзеніне оң жағынан құяды. Басты салалары: Тентек, Дамса, Талдысай, Талқара, Ащысай, Боқсық, Аршалы, т.б. Өсімдігі Өзеннің сол жағалаулық алабы сәл белесті көлдік-аллювийлі жазық, оң жағалауының жер бедері сай, жыралармен тілімденген. Су жиналатын алабы карбонатты қара топырақ және сор жері сортаңдау қара топырақты. Онда далаға тән өсімдіктер өседі. Өзен жайылмасында бұта аралас әр түрлі шалғын шөптесіндер өскен. Оң жағалаулық беткейлерін қайың шоқтары мен бұталар қамтыған. Жоғарғы ағысында шағын қарағай орманы кездеседі. Алабының 1/3-і жыртылған. Гидрологиясы Аңғарының ені 0,2 – 0,8 км. Орта ағысында 0,6 – 0,8 км. Шортанкөл көліне дейінгі арнасы жаз айларында құрғап қарасуларға бөлініп қалады. Қарасуларының тереңдігі 0,5 – 0,8 м, ені 12 – 35 м. Ағын суы бар кездегі тереңдігі 1 – 2,5 м. Қар және жер асты (грунт) суымен толығады. Суы қараша айының 2-жартысында (140 – 160 күндей) қатып, сәуірдің 2-онкүндігінде ериді. Төменгі ағысындағы суының минералдығы көктемде 300 – 400 мг/кг, кермектілігі 2,5 – 4,0 мг/экв (жұмсақ және қалыпты кермекті). Жазда минералдығы 800 мг/кг-ға жетіп, кермектілігі 6 – 7 күндей жоғарғы деңгейде болады. Суын ауыз суға, мал суаруға және шаруашылыққа пайдаланады. Қалқұтан бойында жалпы сыйымдылығы 18,8 млн. м 3 болатын 5 бөген, жалпы сыйымдылығы 27,5 млн. м 3 болатын 209 тоған салынған. Этимологиясы Қалқұтан Ақмола облысындағы өзен. Е.Қойшыбаевтың пікірінше: «Қалғұтан атауы «қалың құтан» тіркесінің қысқарған түрі». Ғалымдар бұл атаудың алтай тілінде Калгуты (Калгануты, Колгут) өзен, тау, ал моңғол тілінде қақпалы деген сөздермен төркіндес екенін айтады. Атбасар тұсында Қалқұтанмен қатар айтылатын Жабай өзені бар. Есіл алабындағы бұл екі өзен ескі замандағы ежелгі атаулар. Дереккөздер
Толқынкөл

Толқынкөл – Есіл алабындағы көл. Географиялық орны Ақмола облысы Астрахан ауданының солтүстік-батысында, Бірлік ауылының оңтүстігінде орналасқан. Атауы көл бетінің үнемі толқындалып тұруына байланысты қойылған. Гидрографикасы Ұзындығы 1,4 км, енді жері 1 км. Жағалау бойының ұзындығы 4 км. Дереккөздер
Шұңқыркөл (көл)

Шұңқыркөл – Есіл алабындағы көл. Географиялық орны Ақмола облысы Астрахан ауданындағы Бұлақты ауылының сотүстік-шығыс іргесінде,Ұзынкөл көлінен оңтүстікке қарай 10 км-дей, шұңқырлы ойыста орналасқан. Гидрографикасы Ұзындығы 1,7 км, енді жері 1,5 км. Жағалау бойының ұзындығы 5,8 км. Дереккөздер
InterContinental қонақ үйі

InterContinental қонақ үйі (Алматы қаласы) — 1996 жылдың 16 желтоқсанында пайдалануға берілген, Қазақстанның қаржы орталығының дәл жүрегінде орналасқан бес жұлдызды қонақ үй. Сипаттама Классикалық фасад фойе мен қонақ үй нөмірлері жайлылығымен ерекше үйлеседі. Қонақ үй Тянь-Шань тауларының керемет көрінісімен де мақтана алады. InterContinental Президент сарайы мен Алматының бизнес орталықтарынан алыс емес жерде, үлкен субұрқақтары бар жасыл саябақ алқабында орналасқан. Дереккөздер
Зак Кинг

Зак Кинг (; 4 ақпан 1990; Портленд, Орегон, АҚШ) — америкалық видеоредактор, Vine және TikTok жұлдызы, иллюзионист. Зак 2008 жылы YouTube-қа видео сала бастады. Оған үлкен танымалдылық әкелгені, оның интернетке салған алты секундтық видеолары, олар қысқа болсада тылсым күштер, физика заңы істемейтін әлемге кіргендей сезімге бөлейді. Осындай сезімге бөлеу арқылы Зак аз уақыт ішінде танылып, атақты бола бастады. Ол өзінің видеоларын «сандық қол ептілігі» деп атайды, және осының барлығы сандық монтаждың арқасы дейді. Ерте өмірі және білімі Зак Кинг Орегон штатының Портленд қаласында туылып, сол жерде өсті. Ол жартылай қытай, әкесі жағынан, және бір ширекке ол австриялық, анасы жағынан. Ол алғашқы фильмін 7 жасында тұрмыстық камера көмегімен жасады. 14 жасында ол видеоаппаратуралар, соның ішінде Macintosh компьютері, камера және штатив сатып алды және видеоларды өңдей бастады. 2012 жылдың желтоқсанында Зак Биола университетін бітірді. Ол жерде кино және медиа өнер білімін алды. Мансабы 2008 жылы ол өзінің FinalCutKing.com деген сайтын ашты. Ол жерде Final Cut Pro қатысты сабақтары мен кеңестерін жариялады. Өйткені интернетте мардымды сабақ материалдарын таба алмады. Сол кезде ол үйрететін визуалды эффектілер материалдарын салу үшін YouTube арнасын қолдана бастады. Оның сайты танылғанда, ол өзінің сабақтарын өзінің оқуын төлеу мақсатында сата бастады. 2010 жылы «Hewlett-Packard» компаниясын жарнамалауда бірінші орынды алып BFI Лондон Фильм Фестивалінде қызыл жолмен жүру құқұғына ие болды. 2012 жылы Syfy фантастикалық телеарнасы үшін ұйымдастырылған видео байқауына қатысты. 2013 жылы YouTube-та NextUp Creators contest жеңді. YouTube 2011 жылы Кинг YouTube арнасына Jedi Kittens (ағылшыннан Джедаи Мысықтары) деген видеоны салады. Видеода екі мысық бір-бірімен шамды қылышпен шайқасады. Видео үш күннің деп аталды, (ағылшыннан «Ұсынуда бір нәрсе дұрыс болмады»). Vine Кинг Vine-да аккаунтын өзінің достарына ілесіп 2013 жылда қыркүйекте ашты. Ашқан соң келесі 30 күнде, күн сайын алты секундтық бір видео саламын деп жоспарлады. Алғашқы видеолары сәтті бола бастады, бұның барлығын жалғастырып кетуді шешті. Оның алғашқы видеосы I have a Pikachu kitty!!!! («Менің мысығым — Пикачу!») деп аталды. Бұл видео 11 миллион көрермен мен 450 мың лүпіл жинады. Фильмдері *Күңгірт қасқыр - Аңдар шаһары Марапаттары мен құрметтері *2009 - First Place London Film Festival for HP advertisement *2009 - Critic's Choice Award at Bridgestone Tires's Safety Scholars Teen Driver Video Contest. *2010 - Bridgestone Safety Scholar Winner *2012 - Vidcon Golden Poop Award *2013 - YouTube's NextUp Creators Contest Дереккөздер Сілтемелер *[https://m.tiktok.com/h5/share/usr/68616495085350913.html?languageru&sec_uidMS4wLjABAAAANnzJ9pdfxtlf3m5Ku_M-rCXVitJC13w4GavqyUD3RE8h1cZ-7O9FT-uQ9rCJjU_E&u_coded70ild65cfdm2h&timestamp1586089925&user_id=6706659616899499014 Zach King] TikTok-та *[https://www.youtube.com/ZachKingVine Zach King's YouTube арнасы] *[https://vine.co/Zach.King Zach King's Vine аккаунты] *[https://www.facebook.com/ZachKingVine/ Zach King] Facebook-те *[https://instagram.com/zachking?igshid=iadx85bhsif0 Zach King] Instagram-да
Бәйкен мешіті

«Бәйкен» мешіті — Алматы қаласында орналасқан, 6 қабатты діни ғимарат. Мешіт күн сайын таңғы 6-дан кешкі 9-ға дейін жұмыс істейді. Пайда болуы Алматы қаласында Розыбакиев пен Жандосов көшелерінің қиылысында орналасқан «Байкен» мешітінің ашылуы 2014 жылдың 5 желтоқсанында мұсылмандар үшін қасиетті күн - жұма күні өтті. Қазақстан Республикасының бірінші президенті Нұрсұлтан Назарбаевтың бастамасымен салынған мешітке көрнекті мемлекет қайраткері — Қазақ КСР Жоғарғы Кеңесі Төралқасының төрағасы — Бәйкен Әшімовтың есімі берілді. Ішкі құрылысы Мешіт 6 қабаттан тұрады, ауданы 6000 шаршы метрден асады. Автотұрақ үшін екі жер асты қабаты берілген. Мешіт бірнеше қабаттарға бөлінген. Астыңғы бөлікте 88 орынды автобекетпен дәретхана. Олардан жоғары дұғалар оқып, табынуға арналған негізгі зал. Екінші қабаттың сол жағы тек әйелдерге арналған. Сонымен қатар, мешіт күндізгі және түнгі уақытта толықтай жарықтандырылған. «Бәйкен» мешітінің ауласы жоқ. Мешітке барлық жағынан кіруге болады. Әр кіреберісте жеке киім бөлмесі және аяқ киімге арналған шкаф бар. Ғимаратта дәстүрлі алтын күмбез және төрт мұнаралар бар. Дереккөздер
Үндіс резервациясы

Үндіс резервациясы - үндіс тайпалары басқаратын АҚШ, Канада, Оңтүстік Америкадағы аймақтар. АҚШ Жалпы, Америка Құрама Штаттарында 300-ге жуық резервация бар, бірақ ресми түрде танылған 550 тайпаның әрқайсысының өз резервациялары жоқ - кейбір тайпаларда бірнеше резервация бар, кейбіреулерінде мүлдем жоқ. Аумағы жағынан ең үлкені - Навахо ұлты, навахо тұрғындарының резервациясы (шамамен 64,7 мың км²), бірақ аумағы 50 км²-ден аспайтын резервациялар бар. Жалпы алғанда, үндістер АҚШ аумағының 225,4 мың км² басқарады, бұл бүкіл елдің 2,3% (9 629 091 км²). 12 резервацияның аумағы Род-Айленд штатынан (3114 км²) үлкен, және 9-ы Делавэр штатынан (5327 км²) үлкен. АҚШ үкіметі тайпалардың өзін-өзі басқаруын мойындайды. Резервацияда тұратын тайпалар өздерінің үкіметін құруға, заңдар жасауға және орындауға, салықтарды белгілеуге, тайпаның азаматтығын алуға, қызметтің барлық түрлерін лицензиялауға және реттеуге құқылы. Заңды мағынада айтқанда, үндіс резервациялары АҚШ штаттары сияқты құқылары бар. Штаттар сияқты, олар басқа мемлекеттермен ресми қарым-қатынасқа түсе алмайды (бұл федералды үкіметтің құзыреті), соғыс жариялап және ақша шығара алмайды. Резервацияда федералдық заңдарсда, тайпалардың өздері бекіткен заңдар да іске асырылады. Штаттың заңдары көп жағдайда резервация аумағында жарамсыз. Көптеген резервацияларда тайпалық соттар мен құқық қорғау органдары жұмыс істейді. Үндістер АҚШ-тағы тұрғындар сияқты, федералды салықтарды төлейді. Егер резервация тұрғындарың табыс көзі резервацияда болса табыс салығын және резервациядағы мүлік салығын төлемейді. Резервация жерді иеленудің өзіндік ережелерін орнатады: олардың 140-ында барлық жер тайпаның ұжымдық меншігі, ал қалған бөлігінде - жеке адамдар меншік иелері. Үндіс резервацияларында бірқатар штаттарда құмар ойындарға рұқсат етілген. Тарихы Резервация құру үрдісі XIX ғасырдың басында Вашингтонның жеке тайпалармен жасасқан келісімдері негізінде басталды. Бұл келісім-шарттар Америка Құрама Штаттарының 1860 жылдардың аяғында үнділік мемлекеттік саясатының негізіне айналды - келесі онжылдықтарда сол кезде өзіндік ерекшелігін сақтап қалған барлық тайпалар Вашингтон олар үшін арнайы бөлген аймақтарда қалу құқығын алды. Даулы сот барысында үндістер бірнеше рет АҚШ үкіметінен олардың жерлерін тартып алғаны және заңсыз пайдаланғаны үшін өтемақы сұрады. Бұл жерде пайдалы қазбалардың ашылуына және басқа да себептерге байланысты резервация құрылғаннан бастап резервациялық жерлер біртіндеп азайды. Резервацияда - балалар өлімі мен жұмыссыздықтың деңгейі жоғары. Тағы қараңыз *Бантустан *Үндіс қонысы *Үндіс аймағы *Үндістер геноцидті *Гавайлық хоумдендтер *Байырғы халықтар аймағы Сілтеме *[https://web.archive.org/web/20110905160804/http://www.colombiassh.org/site/IMG/png/ResguardosGrupos.png Колумбия резервацияларының картасы] *[https://web.archive.org/web/20121022001913/http://raisg.socioambiental.org/mapa#english Map "Amazon 2012 Protected Areas and Indigenous Territories"] *[http://1onewolf.com/lakota/Images/Society/Maps/IndianLandCessions.jpg Indian land cession by years]
Гипнофобия

Гипнофобия (сомнифобия немесе клинофобия) – иррационалды және басқарылмайтын ұйықтар алдындағы қорқыныш. «Гипно» сөзі грек тілінен аударғанда «ұйқы» деген мағынаны білдіреді. Гипнофобия жағдайды басқара алмай қалудан қорқудан туындауы мүмкін. Кей кездері түнгі қорқынышты түстер мен уақытты пайдалы іске жұмсамай, бос өткізіп алуды қаламаудан өршиді. Туындау себептері Бұл психикалық ауытқудың туындай себептері: ұйықтар алдындағы қорқынышты сезінетін адаммен байланысу, қайғылы оқиға немесе басқа да өмірде орын алған травматикалық жағдай. Онымен қоса, гипнофобия созылмалы депрессияның салдарынан болуы мүмкін. Мұның бәрі зардап шегушіде ұйықтау қорқынышын оятады. Гипнофобияның тағы бір себебі түсінде қайтыс болудан қорқу. Әдетте ол балалық шақта пайда болады. Мысалы, бір психологтың тәжірибесінде осындай жағдай болған. Науқас бала кезінде түнгі уақытта қорқынышты фильм көрген. Киноның оған әсер еткені соншалықты, ол есейген кезде де ұйықтар алдында ыңғайсыздық сезінген. Белгілері Ережеге сәйкес, гипнофобияның адам ағзасына әсер ететін белгілері өте көп. Бұл аурудың симптоматикасы адамның психикалық жағдайына да, физикалық жағдайына да әсер етуі мүмкін. Осы ауытқуға шалдыққандардың көбісі тек қана ұйқы туралы ойлағанның немесе сөз қозғағанның өзінде ыңғайсыздық сезінеді. Гипнофобия қарапайым мазасыз неврозға ұқсас болғанына қарамастан, оны емдеу өте қиынға соғады. *тез тыныс алу *ентікпе *тершеңдік *мазасыздық, қорқыныш сезімі *ұйқышылдық *ауыздың құрғауы *летаргия *діріл *жүрек соғысының жиілеуі *жүрек айнуы Әрине, бұл белгілер адамның психикалық және физикалық жағдайына әсер етпей қоймайды. Ұйқы кезінде ағза өзіне керек энергияны қалпына келтіріп, күш жинайды. Ал нашар ұйқы алаңдаушылық, ұмытшақтық, созылмалы шаршау сынды теріс салдарға әкеліп соғады. Сомнифобия белгілері науқастың физикалық және психоэмоционалды жағдайына байланысты әртүрлі болып келуі мүмкін. Себебі, әр адам ауруды әрқалай сезінеді. Ауытқуды емдеуге арналған көптеген дәрі-дәрмектер бар. Оларды қатаң түрде дәрігердің нұсқауы бойынша алу қажет. Дегенмен, ол дәрілерді қабылдағаннан кейін жанама әсерлер күтпеген жерден пайда болуы мүмкін. Сонымен қатар, олар ауруды толығымен емдемейді, тек уақытша симптоматикасын басады. Емдеу шаралары Кез келген фобияның қозғаушы күші қорқыныш деп есептеледі. Сондықтан гипнофобияны емдеу жолы қорқыныш сезімін тудыратын факторларды азайту немесе мүлдем жою болып табылады. Ол үшін науқасқа медитация жасау мен йогамен айналысуға кеңес беріледі. Егер адам ұйқы кезінде қорғансыздық сезінсе, онда жақын адамымен бірге ұйықтау тиімді шешім болады. Себебі, бұл науқасқа ешқандай қауіп төнбейтініне сенімділік береді. Егер де адам жалғыз болса, онда үй жануарын асырауы қажет. Танымдық терапия - кез келген фобияны емдеудің дәстүрлі түрі. Әсіресе, науқас жағдайдан емес, оның салдарынан қорқатын болса тиімді болып есептеледі. Бұл емдеу шарасының басты мақсаты адамның жеке сенімін өзгерту және танымдық қабілеттерін дамыту. Ыңғайсыздық тудыратын жеке сенімді өзгерту мазасыздық сезімін басуға көмектеседі. Дереккөздер
Қарақол (айрық)

Қазақстан: Елді мекен: * Қарақол – Абай облысы Үржар ауданындағы ауыл. * Қарақол – Шығыс Қазақстан облысы Самар ауданындағы ауыл. Өзендер: * Қарақол – Алакөл алабындағы өзен. * Қарақол – Есіл алабындағы өзен. Қырғызстан: * Қарақол – Қырғыз Республикасындағы қала, Ыстықкөл облысының әкімшілік орталығы.
Борисовка

Елді мекендер: Қазақстан: * Борисовка – Ақмола облысы Атбасар ауданындағы ауыл. Ресей: * Борисовка – Башқұртстанның Аургазин ауданындағы ауыл. * Борисовка – Башқұртстанның Стерлибашев ауданындағы ауыл. * Борисовка – Башқұртстанның Шаран ауданындағы ауыл.
Телекей

Телекей — Теңіз көлінің солтүстік-батысындағы көл. Географиялық орны Ақмола облысы Атбасар ауданы, Есенкелді ауылының батыс іргесінде орналасқан. Гидрографикасы Ұзындығы 2,5 км, енді жері 2 км, жағалау бойының ұзындығы 6,5 км.
Летем

Летем (ағыл. Lethem) — Гайана мемлекетіндегі елді мекен. Жоғарғы Такуту-Жоғарғы Эссекибо аймағының әкімшілік орталығы. Географиясы Қала Бразилиямен шекарада Такуту өзенінде, Бразилияның Бонфин ауылына қарама-қарсы орналасқан. Тарихы Ол 1941 жылдан 1947 жылдың 12 сәуіріне дейін Британ Гвианасында губернатор болған Гордон Джеймс Лететтің есімімен аталады. Халқы 2002 жылы қалада 1178 тұрғын тұрған. Көлік жүйесі Летемде әуежай бар, ол ел астанасы Джорджтаун қаласын тұрақты әуе қатынасымен байланыстырады. Әуежайда ұзындығы 1888 метр ұшу-қону жолағы бар, бірақ жарықсыз қызмет жасайды. 2009 жылы Бразилия үкіметі бөлген ақшамен Такуту өзені арқылы көпір салынды, ол арқылы Бразилия мен Гайана байланыстыратын жалғыз көпір болып есептеледі. Дереккөздер
Ізбасаров

Ізбасаров тегі мынадай мағыналар білдіруі мүмкін: * Асқар Ишанұлы Ізбасаров - медицина ғылымдарының докторы, профессор. * Дүйсебай Сайлаубайұлы Ізбасаров – ғалым, техника ғылымдарының докторы, профессор, ҚР ауыл шаруашылығы ғылымдары академиясының академигі, Қазақстан Республикасы Инженерлік академиясының академигі. * Жүсіп Ізбасаров - Алашорданың Ақмола комитетінің төрағасы.
Агрегация

Агрегация - тромбоциттердің бір-бірімен жабысып, қан тамырларының бүлінген жерлерінен қан кетуді тоқтатуға бағытталған маңызды қасиеттерінің бірі. Агрегация тромбоз дамуының немесе қан қатпасының түзілуінің екінші сатысы. Механизмі Агрегация екі сатыдан тұрады: * бірінші сатысында тромбоциттердің түйіршіктері сыртына шығарылады. Осыдан АДФ, АМФ, АТФ, адреналин, норадреналин, серотонин, гистамин, кальций иондары т.б. белсенді заттар бөлініп шығады; * екінші сатысында тромбоциттердің α-түйіршіктерінен лизосомалық ферменттер т.б. шығарылады. Тромбоциттер түйіршіктерінің бөлшектері ғана босап шығуынан басқа тромбоциттердің белсенділігі артып, олар өзара бір-бірімен және бүлінген эндотелий астына жабысқан жасушалардың сыртына жабысып, болашақ тромбоциттік қан қатпасының негізін қалайды. Осылармен бір мезгілде тромбоксан А 2 мен қан тамырларына белсенді әсер ететін басқа заттардың жергілікті бөлінуінен қан тамырларының жиырылуы болады. Сілтеме
Экзогендік эмболиялар

Экзогендік эмболиялар - шығу тегіне байланысты ағзада кездеспейтін заттардан дамитын эмболия. Ең жиі кездесетін экзогендік эмболиялар: ауа және газ эмболиясы. Ауа эмболиясы Ауа эмболиясы ірі көктамырлар (күре тамырлар, бұғана асты көктамыры) жарақаттанғанда пайда болады. Бұл тамырларда қан қысымы теріс болады және қабырғалары айналасындағы тіндерге жабысқан. Сондықтан жарақаттанған кейін олардың саңылаулары жабылмай қалады да, тыныс алу кезінде ашық тұрған саңылаулары арқылы ауа тамыр ішіне енеді. Бұл ауа оң жүрекше, қарынша арқылы кіші қанайналым шеңбері тамырларына түседі, өкпе артериолалары мен қылтамырлар бітеліп қалады. Осыдан өкпеде қанайналым бұзылады, газдардың алмасуы нашарлайды, тыныстық гипоксия дамиды, адам тұншығудан өледі. Газ эмболиясы Газ эмболиясы адам жоғары атмосфералық қысымнан төменгі атмосфералық қысымға тез ауысқанда дамуы мүмкін. Мысалға, терең суға сүңгігенде әрбір 10 метр сайын барометрлік қысым 1 атмосфераға өседі. Сондықтан теңіз немесе мұхиттарда кессондық жұмыс атқаратын адамдарға бірнеше қысым әсер етеді. Бұл кезде организмде газдардың (азоттың) ерігіштігі артады. Олардың еруі тіндерде болады. Егер бұл адамдарды су астынан күрт көтерсе, онда организмде еріген газдар бірден газ күйіне айналады да, организмнен сыртқа шығып үлгермейді. Бұл газдар тамыр ішіне түсіп, эмболия дамуына алып келеді. Осындай жағдай ұшақтармен биікке көтерілгенде олардың кабинасының тығыздығы бұзылғанда байқалады. Дереккөздер
Эндогендік эмболиялар

Эндогендік эмболиялар — организмде кездесетін тіндер есебінен (май, тромб) дамитын эмболия. Тромбэмболия Қан тамыры ішінде орналасқан қан қатпасының бір бөлшегі үзіліп, тромбэмболия дамуына әкелуі мүмкін. Мәселен, аяқтың көктамырлары қабынып, ішінде тромб пайда болғанда (тромбофлебит), оның бір бөлшегі үзіліп оң жақ жүрекшеге, одан өкпе артерияларына түсу мүмкіншілігі болады. Содан өкпе инфаркті дамиды, тыныс алу бұзылады. Оң жақ жүрекше мен қарынша аралық қақпақшалардан үзілген тромб өкпе артериясының, сол жақ жүрек қуысындағы (эндокардит, аневризма кездерінде) немесе артериялардағы тромбтар үлкен қанайналым шеңбері тамырларының эмболиясына әкеледі. Май эмболиясы Май эмболиясы май талшықтарының қан тамырларына түсуінен дамиды. Бұл эмболия түтікті сүйектердің жаншылып сыну кезінде орын алады. Өйткені, сүйек кемігі майында қантамырлардың қабырғалары сүйек перделеріне жабысқан. Сондықтан олар жарақат кезінде жабылмайй ашық тұрады. Осы ашық тұрған тамыр саңылаулары арқылы кемік майы жеңіл өтіп кетеді. Май эмболиясы көктамырлардан өкпе артерияларына өтеді. Кейде майдың ұсақ тамшылары өкпе қылтамырларынан өтіп, үлкен қанайналым шеңберіне түседі. Тін эмболиясы Қатты жаншылып, жарақаттанған ағзалардың тіндері, өспе жасушаларының тамыр ішіне түсуінен дамиды Дереккөздер
Әурет

Әурет немесе ғаурат — шариғат бойынша адам денесінің киіммен жабылуы тиіс бөліктері. Жұрттың алдында әурет жерлерді жауып жүру мұсылманның міндеті саналады, әуретті ашу — күнә. Әйел адамдардың беті мен қолдарының ұшынан басқа жерлері әурет болып есептеледі. Ер мұсылмандар тізе мен кіндік арасындағы денесінің бөлігін жауып жүруге міндетті. Ислам дініндегі әр түрлі мектептер мен ағымдарда әурет туралы түсініктер сәл өзгеше болуы мүмкін. Ыбырай Алтынсарин өзінің «Мұсылманшылықтың тұтқасы (Шариат-ул-Ислам)» еңбегінде әурет туралы былай деп жазған: Дереккөздер
Қазақстан тарихы порталы

Қазақстан тарихы порталы «Қазақстан тарихы» Интернет-жобасы (ары қарай - Портал) - Қазақстан Республикасы Ақпарат және коммуникациялар министрлігі және Қазақстан Республикасы Президенті жанындағы Орталық коммуникациялар қызметінің қолдауымен «Қазконтент» Акционерлік қоғамы тарапынан әзірленді. Интернет желісіндегі өз бағыты айқын бұл бірегей жаңа жоба – Қазақстанның өткен тарихы туралы нақты және толық ақпаратты беру, тарих саласындағы ғылыми зерттеулердің алдыңғы қатарлы жетістіктерін жедел ақпараттандыру үшін құрыла отырып, қазақ елінің мәдени, тарихи табыстарын әлемнің түпкір-түкпіріне сапалы контенттер арқылы таныту. Тарихы «Қазақстан тарихы» порталы сол уақыттағы ҚР Мемлекеттік хатшысы М.М. Тәжиннің төрағалығымен 2013 жылдың 5 шілдесінде өткен мекемеаралық жұмыс тобының (МАЖЕТ) кеңейтілген отырысында қабылданған шешім негізінде құрылып, 2013 жылдың 25 қыркүйегінде Қазақстан Республикасының Президенті жанындағы Орталық коммуникациялар қызметі базасында «Қазақстан тарихы» Интернет-жобасының тұсаукесер рәсімі өтті. Құрылымы «Қазақстан тарихы» – Қазақстан Республикасының азаматтарына (Мектеп оқушылар, студенттер, ғылыми қызметкерлер, әр түрлі жастағы оқырман қауым) ақпараттық қолдау көрсетіп, Қазақстан тарихын интернет әлемінде жүйелі түрде насихаттау. Порталда Қазақстан тарихының бес кезеңінің үлкен электронды қоры жинақталған. Оқырман қауым мұндағы ақпараттарды онлайн түрде оқып, оқушылар мен студенттер реферат, курстық, дипломдық жұмыстарына ала алады. Әрбір оқырман ақпараттары оқи отырып, пікір, рецензия қалдыра алады. Порталда «Қазақстаника» энциклопедиясы қызмет атқарады. Бұл жерде әзірге «Рухани мұра», «География», «Аңыздар» (бөлім әлі де толықтырыла түседі) бөлімдері қызмет атқарып тұр. Бұл бөлімде алфавиттік реттік бойынша Қазақстан тарихына, географиясына, рухани мұрасына, мәдениетіне, асыл мұрасына қатысты барлық деректер топтастырылған. «Қазақстан тарихы» – Отан тарихы мен ел тарихын сүйер қауымның бірегей коммуникациялық платформасына айналмақ. Оған дәлел «Тарихи білім», «Асыл қазына», «Тұңғыш Президент» айдарлары. Оқырмандарға үш тілде: қазақ, орыс, ағылшын тілдерінде қызмет көрсетеді. Жобалары Қазіргі уақытта Порталда мыңнан аса кітап архивтік құжаты мен зерттеуші ғалымдардың мақалалары топтастырылған. «Е-ресурс» бөліміндегі кітапхан мен архив айдарларында республикаға танымал тарихшылар, этнографтар, археологтар, архивистер еңбектері орналасқан. Порталдағы кітаптар онлайн түрде Pdf жүйесі форматында жариялануда. Порталда «Қазақстан тәуелсіздігіне 25 жыл», «Әлихан Бөкейхан 150 жыл», «Болашақ Қазақстан», «Ұлы Дала», «Фольклор», «Тарихшының бір күні», «Театр тарих әлемінде», «Ядролық қарусыз әлем – басты мақсатымыз», «Қиырдағы қазақтар», «Абай175», «Қазақстан тарихы кезеңдері» сынды арнайы жобалары шеңберінде белсенді түрде қызмет атқару үстінде. Сыртқы сілтемелер Қазақша ақпарат құралдарда: Орысша ақпарат құралдарда: Дереккөздер
Хамитов

Хамитов тегі мынадай мағыналар білдіруі мүмкін: * Нұрғали Нығметұлы Хамитов - экономика ғылымдарының докторы, профессор. * Теміржан Жәнібекұлы Хамитов - Сандықтау ауданының әкімі (2003–04), 2006 жылдан Еңбекшілдер ауданының әкімі.
Шаханов

Шаханов сөзі мынадай мағыналар білдіруі мүмкін: * Асанхан Андақұлұлы Шаханов – ғалым, экономика ғылымының докторы, профессор. * Берік Шаханов - жазушы. * Еламан Шаханов — ғалым, биология ғылымдарының докторы, профессор. * Мұхтар Шаханов — қазақ ақыны, драматургі. * Төлеу Шаханов - ақын, жазушы, аудармашы.
Жағалбайлы (көл)

Жағалбайлы – Есіл алабындағы көл. Географиялық орны Ақмола облысы Ақкөл ауданы, Кеңес ауылынан оңтүстік-шығысқа қарай 1 км-дей жерде орналасқан. Гидрографикасы Ұзындығы 1,7 км, енді жері 1,5 км, жағалау бойының ұзындығы 6,4 км. Су жиналатын алабы 62,4 км 2 . Негізінен еріген қар және грунт суларымен толысады.
Жағалбайлы (ру)

Жағалбайлы — Кіші жүздің Жетіру бірлестігіне кіреді. «Қыз-Жібек» поэмасындағы Төлеген батыр осы рудан шыққан. Тұлғалар # Шәмші Қалдаяқов # Роза Тәжібайқызы Бағланова # Нағашыбай Аманғалиұлы Шайкенов # Шеген би # Тайлақ Бекежанұлы # Сәрке батыр Шоңмұрынұлы # Қадырғали Қонысбайұлы Жаманбалин # Исмұхамбетов Жұмабай Ділмағамбетұлы # Кеулімжан Ерқуанышұлы Нұрмұхаметов # Нағашыбай Қорғанбекұлы Атшабаров # Естай Ишанов # Санжар Сегізбаев # Тимур Санжарұлы Сегізбаев
Фомичев

Фомичев сөзі мынадай мағыналар білдіруі мүмкін: * Александр Ильич Фомичев - кен инженері, Социалистік Еңбек Ері, Қаз КСР-інің еңбек сіңірген шахтері. * Владимир Александрович Фомичев — КСРО және қазақстандық футболшы, бапкер.
Атырау облысының өсімдіктер дүниесі

Атырау облыс аймағы өсімдіктер дүниесіне бай болып келеді. Негізінен шөлейт зонаның табиғи ылғалы жеткіліксіз және топырағы тұзды аймағына кіретіндіктен өсімдік жамылғысының өзіндік ерекшеліктері бар. Облыс жерінде оның солтүстігіндегі далалық және оңтүстігіндегі шөл зоналылық өңірге бейімделген ғылымда «шөлдік-далалық» деп аталған өсімдік түрлері таралған. Облыс аймағындағы өсімдіктер Барлық аудандарында дерлік ақ және қара жусанды-қияқты, бұйырғынды-ебелекті, мортықты, қоңырбасты-көкпекті шөптер жиынтығы басым өседі. Бұларға қосымша көктемде ойдым-ойдым ойыстарда, қазан шұңқырларда селеу, изен, сарсазан, итсигек, ажырық т.б. араласа шығады. Теңіз жағасында батпақта шалғын, қамыс, құрақ жиі кездеседі. Ал құрлыққа қарай барған сайын өсімдік түрі молая түседі. Терістік-шыгыс жағында ерте көгеретін ебелек, мортық, шытыр, торғай от, қарабас, желкілдек, Нарын құмында қияқ, шағыр, қаңбақ, ақселеу, жыңғыл, жүзгін өседі. Жалпы Атырау атырабында жоғары сатылы өсімдіктердің 945 түрі бар, бұлардың ішінде сирек кездесетін және жойылып бара жатырған түрлер, шаруашылыққа құнды, т.б. түрлері кездеседі. Оның ішінде алабұталы көкпек, құм ебелегі, түйеқарын, қаңбақ сораңшасы, сораң өсімдіктері өседі. Бұлардан басқа жантақ кәріқыз, көкпек, ошаған, сүттіген, шырмауық т.б. табиғи өсетін өсімдіктер бар. Сондай-ақ итсигек, есекмия, меңдуана, кекіре т.б. улы шөптер кездеседі Сонымен қатар облыстың өсімдіктер дүниесі құрамында дәрілік техникалық тұрғыдан бағалы табиғи өсімдіктерге де бай. Олардың жалпы саны Атырау жерінде 50-ден асады. Дәрілік өсімдіктер Дәрілік шөптерден облыс аумағында кездесетіндері: адыраспан, ешкітал, қырықбуын, құмаршық, тұмар Бояу. Тарихқа сүйенсек, 1929-33 жылдары бірнеше млн қазақ халқы ашаршылықтан ажал құшқаны ел есінде. Сол залалды Атырау өңірі де көрді. Сонау бір шақта Атырау өңірі, Нарын құмын жағалай қоныстанған халықты аштықтан аман алып қалған азықтардың бірі қасиетті өсімдік Құмаршық еді. Атырауда сол құмаршық өсімдігіне ескерткіш қойылды. Қазақстанның «Қызыл кітабына» енген өсімдіктер Қазақстанның «Қызыл кітабына» Каспий-Жайық алабының табиғаты бойынша енгізілген, яғни жойылып кету қаупі төнген өсімдіктер түрлері ақтұңғиық, ауыспалы қау, берік сүттіген, бор рияны, бор сиякөгі, бор сылдыршөбі, бүршікті альдрованда, бүршікті феллориния, кәдімгі жұмсақ жеміс, кестелі шампиньон, комаров жоңышқасы, күмәнді долана, қатпар баршынгүл, мейер хломидопусы, мейер шытырмағы, су шылымы, талиев гүлкекіресі, татар қатыраны, тегеурінгүл, теңге жапырақта шық шөп. Өсімдік дүниесін қорғаудың басты шаралары: олардың өсіп жетілуіне зиянды кеселдерді болдырмау, агротехникалық ережелергс сай шаралар алу, мезгілінде жинап, кептіріп игілікті мақсатқа пайдалану, өсіп жетуін жалғастыру үшін ұрықтарын жинап сақтау. Хайуандардың таптауынан сақтап, қорғау. Өсімдіктер дүниесін қорғау мақсатында Индер ботаникалық заказнигін, Атырау ботаникалық бағын ашу жоспарлануда. Дереккөздер
Сизиф туралы аңыз (эссе)

«Сизиф туралы аңыз» — Альбер Камю 1942 жылы басылған философиялық эссе. Бұл абсурдизм философиясындағы бағдарламалық құрал болып саналады. 1936 жылы мамырда Камю қойын дәптерінде абсурдтық туралы кітаптың алғашқы жоспарын жасайды. Дәл сол кезде оған А.Малроның романдары әсер етіп, Кьеркегор, Шестов, Ницше, Кафкаларды оқып, Достоевскийдің пьесасын қояды, Хайдеггер мен Ясперс философиясымен танысып, «Христиан метафизикасы мен неоплатонизм» дипломдық жұмысын аяқтайды. Кітаптың бірінші бөлімі 1940 жылдың мамыр-қыркүйек айларында жазылып, 1941 жылдың ақпан айында ол өз жұмысын аяқтады. 1942 жылдың желтоқсанында оны Галимард баспасы А.Малро мен Р. Мартин дю Гардың көмегімен жарияланды. «Достоевский және өзін-өзі өлтіру» тарауы 1945 жылдың алғашқы екі басылымында қосымша ретінде ұсынылған, кейіннен негізгі мәтінге енгізілген. «Франц Кафка шығармашылығындағы үміт пен абсурд» қосымшасы алғаш рет 1943 жылы «Арбалет» журналында жарияланды, 1948 жылы үшінші шығарылымынан бастап «Сизиф туралы аңызға» қосымша ретінде ұсынылды. Қысқаша мазмұны Эссе төрт бөлімнен және қосымшадан тұрады. Шығарма 1930 жылдары Пиа негізін қалаған «Республикалық Алжир» газетінде, содан кейін «Комба» газетінде жұмыс жасаған Камюдың досы Паскаль Пияға арналған. Абсурд туралы пайымдау Камю өзінің пікірі бойынша маңызды деген философиялық сұраққа жауап беруге тырысады: «Өмір өмір сүруге тұра ма?» Абсурд адамы Абсурд адамы қалай өмір сүруі керек? Әрине, этикалық нормалар қолданылмайды, өйткені олардың барлығы өзін-өзі ақтауға негізделген. «Адалдық ережелерге мұқтаж емес» «Бәріне рұқсат етілген» ... бар мәселе азаттық пен қуаныш туралы емес, ащы мәлімдеме туралы. Ары қарай Камю абсурдтық өмірдің нақты мысалдарына көшеді. Ол сериялы еліктіруші, бейбастақ өмірмен өмір сүрген Дон Жуаннан бастайды. Келесі мысал - эфемерлік даңқ үшін эфемерлік өмірді бейнелейтін актер. Камюдың абсурдтық адамының үшінші мысалы - адамзат тарихына әсер ету үшін мәңгіліктің барлық уәделерін ұмытқан жаулап алушы. Абсурдтық шығармашылық Бұл тарауда Камю суретшінің абсурдтық шығармашылығын зерттейді. Сизиф туралы аңыз Сизиф құдайларға қарсы шықты. Дүниеден кетер уақыт жеткенде ол тамұқтан қашуға тырысты. Бұл үшін құдайлар оны жазалауды шешті: мәңгіге ол үлкен тасты тауға жылжытуға мәжбүр болды, ол жерден сол тас әрдайым төмен домалап түсетін, бірақ бұған қарамастан бәрін қайта бастауға тура келетін. Құдайлар әлемде ауыр және пайдасыз жұмыстан гөрі жаман нәрсе жоқ деп сенді. Камю Сизифті толық өмір сүретін, өлімді жек көретін және мағынасыз жұмыспен айналысатын абсурдтық кейіпкер деп санайды. Сизиф Камюды таудың етегіне домалап бара жатқан тасқа түсіп келгені қызықтырады. Бұл кейіпкер өзінің үмітсіз жағдайын түсінетін шынымен қайғылы сәт. Оның үміті жоқ, бірақ жек көрушіліктің көмегімен өте алатын тағдыр жоқ. Шындықты түсіну оны қабылдауға және жеңуге мүмкіндік береді. Камю Сизиф өзінің міндетінің мақсатсыздығын және тағдырдың бірегейлігін түсінген кезде, өзінің жағдайының қисынсыздығын түсінуде еркіндікке ие болады және бейбіт түрде қабылдауға жетеді деп сендіреді. Камю «бәрі жақсы» деп тұжырымдайды және, сөзсіз, «Сизифті бақытты елестету керек». Тағы қараңыз *Абсурд театрі *Абсурдизм
Хороним

Хороним — нақты шегарасы бар кез келген аумақтың жалқы атауы: онша үлкен емес кеңістік (шалғын, орман, қалалық аудан немесе ықшамаудан), елдің немесе әкімшілік ауданның тарихы облыстары. Географиялық хоронимдер (табиғи) - табиғи-ландшафтылық облыстардың атаулары, Сарыарқа, Балқаш маңы сияқты және әкімшілік-аумақтық бірліктер атауы (Ақтөбе облысы, Қарағанды облысы, АҚШ) болып бөлінеді. Қалаішілік хороним - бұл қала аумағы бөлігінің жалқы атауы: аудан, квартал, саябақ және т.б. Мысалы, Таугүл, Ақсай ықшамаудандары (Алматы аумағында). Қоршаған ортаны қорғау бойынша хоронимдер # Ақсу-Жабағылы қорығы - Ақсу өзен - "ақ су" және Жабағылы өзені - "жабағы жүн" атауынан. # Қараой зоологиялық қорықшасы - қара ойдан - "қара аласа жер". # Ақтау-Бозащы зоологиялық қорықшасы - Ақтау - "ақ тау" және Бозащы түбегінен - "ашық сұр жусанды". # "Шарын" табиғи ескерткіші - моңғол тілінде "Сары" дегенді білдіреді. # "Алтынемел" ұлттық саябағы - моңғол тілінен - "алтын бел". # "Баянауыл" ұлттық саябағы - баян руының қонысы. # "Бурабай" ұлттық саябағы - бура яғни түйе сөзінен шыққан. # Қарқаралы ұлттық саябағы - таулы шоқылы жер, әйелдердің шашақты бас киімі. # Сайрам-Өгем ұлттық саябағы - Сайрамсу өзенінен - таяз сулы, ұсақ өзен және Өгем жотасы - ежелгі атауы. # Наурызым қорығы - наурыз руы атауы бойынша. # Лепсі зоологиялық қорықшасы - қазақшадан Лепсу- "жылдам ағатын өзен". # Қарақия-Қаракөл - Қарақия сөзінен - қия - "тік беткей" және Қаракөл - "қара көл". Табиғи хоронимдер # Сарыарқа - кең ауқымды адырла дала, алтын дала, сары жота. # Мұғалжар - күшті өзгеріске ұшыраған жарлы таулар. # Сауыр - таудың жоғары еңістеу бөлігі. # Тарбағатай - моңғол тілінен аударғанда "суырлы тау". # Жетісу Алатауы - Жетісудың шұбар таулары. # Тянь-Шань - қытай тілінен аударғанда "Аспан тау". # Хан Тәңірі - тәңірдің жердегі өкілі. # Тұран жазығы - турлар мекені. # Тұран - "түріктер елі" деп аталатын Түркістан атауымен ығыстырылды. Елтану және саяси география негіздері біліміне арналған хоронимдер # Аргентина - argento - "күміс". # Колумбия - Колумб ашқандықтан Колумбия деп аталған. # Ирландия - ежелгі ирланд тілінен eirinn - "батыс жер", яңни "западная земля", Ирландия - Еуропаның батысында орналасқан. # Исландия - Iceland - "ледяная земля" аударғанда "мұзды жер" дегенді білдіреді, ІХ ғасырда аралға келген нормандар осылай атаған. # Норвегия - ежелгі скандивания тілінде Norprvegr сөзі "солтүстікке баратын жол" дегенді білдіреді. Бұл жолмен қазіргі Норвегияның шығыс жағалауы маңымен нормандар солтүстік теңіздерге шыққан. # Жапония - ресми атауы - "Нихон коку", "Ниппон Коку" - Шығыс Азияның аралдық мемлекеті. # Қытай - қытайша Чжунго деп аталады, "Орталық жер" немесе "Орталық мемлекет" деп аударылады. # Түркия - түркі халықтары этнонимінен шыққан атау. Сөзбе-сөз аудармасы - "Түркілер елі".
Росс Линч

{{Музыкант Музыкалық мансап Линч оның бауырларымен және отбасының досы Рэтлиффпен бірге құрған R5 музыкалық тобының жетекші вокалисті.. Линч фортепианода, барабанда және басста ойнайды; ол гитарамен айналысады. Ол Оңтүстік Калифорния би компаниясы құрған Rage Boyz Crew тобына биледі. 2010 жылы R5 тобы «Ready Set Rock» атты EP шығарды. Кейін, топтың ресми уеб сайтында R5 тобының «Hollywood Records»-пен келісімшартқа отырғаны белгілі болды. Олардың дебютті Louder атты альбомы 2013 жылдың қыркүйек айында шықты. 2014 жылдың шілде айында бұл топ екінші «Heart Made Up On You» атты альбомын шығарды. 2014 жылдың қараша айында «Smile» атты сингл шықты. 2016 жылы «Something last night» атты жаңа альбомы шықты. Ал 2017 жылдың мамыр айында бес өлеңнен тұратын жаңа «NEW ADDITIONS» альбомы шықты. 2017 жылдың қазан айында топ «HURTS GOOD» өлеңіне клип түсірді. 2014 жылы 3 қарашада Буэнос-Айрестегі концертінен алғашқы видео шықты. 2018 жылы Линч үлкен ағасы Роккимен американдық поп рок дуэт «The Driver Era»-ны құрады. 2018 жылдың 1 ақпанында R5 өздерінің YouTube-те «Соңғы шоу» атты бейнеролигін жариялады. 1 наурызда R5-тің Instagram және Twitter атаулары «Жүргізуші дәуірі» болып өзгертілді және R5-дің барлық алдыңғы жазбалары жойылды. 2 наурызда Жүргізуші дәуірі тек Росс пен Роккиден тұратын топ болатыны туралы хабарланды. Әртістік мансап 2011 жылдың басында Линч Дисней арнасына, «Остин және Элли» сериалына түсуге шақырылды. Ол сериалда басты ер рөлін, жасөспірім әнші, интернеттегі видеосы арқылы сенсацияға айналған — Остин Мунды ойнауы керек еді. Арна оның осы рөлді ойнауын құптап, 1 маусымның өндірісіне кірісіп кетті. Бұл телешоудың алғашқы маусымы 2011 жылдың желтоқсан айында шығып, шоудың екінші маусымға созылатыны жарияланды. Екінші маусым 2012 жылдың наурыз айында жарық көрді. 2012 жылдың басында Линч Дисней арнасының «Teen Beach Movie» атты жаңа фильмнің түсіріліміне дайындалып жүрді. Бұл фильмде ол басты ер рөлін, Брейд кейіпкерін ойнады. Фильм 2013 жылы 19 шілдеде шықты. 2017 жылдың жазында Линч өзінің мансабындағы ең басты фильмде түсірілімін аяқтады. «Менің досым Дамер» атты фильмде ол қанішерді ойнады. Фильмдер тізімі Фильм Телевидение Марапаттар мен номинациялар Дереккөздер Сілтемелер * * [http://www.tvguide.com/celebrities/ross-lynch/332450 Ross Lynch] TV Guide-та *[https://instagram.com/ross_lynch?igshid=15ffyxgweneq2 Росс Линч] Instagram-да *[https://twitter.com/RossLynch?s=09 Росс Линч] Twitter-де *[https://www.facebook.com/RossLynchOfficial/ Росс Линч] Facebook-те